ROMÂNIA
JUDEŢUL IALOMIŢA
PRIMĂRIA COMUNEI MĂRCULEŞTI
Nr. 3912 din 02.09.2026

RAPORT DE SPECIALITATE
privind aprobarea documentaţiei de urbanism “ ACTUALIZARE PLAN URBANISTIC GENERAL ŞI REGULAMENT LOCAL DE URBANISM, COMUNA MĂRCULEŞTI, JUDEŢUL IALOMIŢA “


1. Situația de fapt
    Documentația de urbanism “ ACTUALIZARE PLAN URBANISTIC GENERAL ŞI REGULAMENT LOCAL DE URBANISM, COMUNA MĂRCULEŞTI, JUDEŢUL IALOMIŢA “ a fost elaborată de S.C. URBAN OPEN GIS S.R.L. și a fost înregistrată la nivelul compartimentului de urbanism al comunei la data de 24.08.2026, fiind analizată sub aspectul conținutului, al completitudinii și al conformității cu cerințele legale.
2. Documentația analizată
S-a verificat existența și corelarea următoarelor componente:
a) memoriul general și studiile de fundamentare, cu analiza situației existente, disfuncționalitățile identificate și propunerile de dezvoltare;
b) Regulamentul Local de Urbanism, structurat pe zone și subzone funcționale, cuprinzând utilizările permise, permise cu condiționări și interzise, condițiile de amplasare, echipare și conformare a construcțiilor, precum și indicatorii urbanistici (POT, CUT) și regimul de înălțime;
c) piesele desenate: încadrarea în teritoriu, situația existentă, reglementările urbanistice — zonificare funcțională, reglementările edilitare, proprietatea asupra terenurilor și circulația acestora, obiectivele de utilitate publică;
d) delimitarea intravilanului pe trupuri și bilanțul teritorial al suprafețelor din intravilanul existent și propus;
e) studiile de fundamentare care au stat la baza propunerilor, precum și evidențierea zonelor protejate, a zonelor de risc natural și antropic, a servituților de utilitate publică și a interdicțiilor temporare sau definitive de construire;
f) documentația de informare și consultare a publicului, respectiv Raportul final privind implicarea publicului în elaborarea documentației.
3. Avize și acorduri
       Documentația este însoțită de avizele și acordurile organismelor centrale și teritoriale interesate, potrivit legii.
       Condițiile și restricțiile impuse prin avizele obținute au fost preluate în piesele scrise și desenate ale documentației.



4. Informarea și consultarea publicului
     Procesul de informare și consultare a publicului s-a derulat pe etapele prevăzute de Metodologia aprobată prin Ordinul M.D.R.T. nr. 2701/2010 și de Regulamentul local de implicare a publicului aprobat la nivelul comunei, respectiv: etapa pregătitoare — anunțarea intenției de elaborare, etapa de documentare și elaborare a studiilor de fundamentare, etapa elaborării propunerilor și etapa de aprobare. Observațiile și propunerile formulate au fost analizate și consemnate, împreună cu modul de soluționare a acestora, în Raportul final propus spre aprobarea Consiliului local al comunei Mărculeşti.
5. Cadrul legal aplicabil
La analiza documentaţiei de urbanism au fost avute în vedere:
-prevederile art.25, alin. ( 1 ), art. 27¹, alin. ( 1 ), lit.b), art. 39, art.45, lit.a), art. 46, alin. ( 1 ), alin.( 16), alin. ( 1⁷ ), alin. ( 1⁸), lit.b), alin. ( 2 ) – ( 8 ), art. 46¹, art. 49, art. 56 şi art.58 din Legea nr. 350 / 2001 privind amenajarea teritoriului si urbanismul cu modificarile si completarile ulterioare;
-prevederile Ordinului nr. 233 / 2016 pentru aprobarea Normelor metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism
1. prevederile Ordinului Ministrului Dezvoltării Regionale şi Turismului nr. 2701 / 2010 pentru aprobarea Metodologiei de informare şi consultare a publicului cu privire la elaborarea sau revizuirea planurilor de amenajare a teritoriului şi de urbanism, cu modificările şi completările ulterioare;
1. prevederile art. 23, alin. ( 1 ) din Legea nr. 50 / 1991 privind autorizarea lucarilor de constructii, republicata, cu modificarile si completarile ulterioare;
1. prevederile Hotărârii Guvernului nr. 525 / 1996 pentru aprobarea Regulamentului General de Urbanism, republicată, cu modificările şi completările ulterioare;
1. prevederile Ordinului MLPAT nr. 13 / 10.03.1999 pentru aprobarea reglementării tehnice ,,Ghid privind metodologia de elaborare şi conţinutul-cadru al planului urbanistic general", indicativ GP038/99;
1. prevederile art. 129, alin. ( 2 ), lit.c) coroborat cu alin. ( 6 ), lit.c) şi alin. ( 7 ), lit.k ), art. 139, alin ( 3 ), lit.e), art. 196, alin. ( 1 ), lit.a) din Ordonanţa de Urgenţă a Guvernului nr. 57 / 2019 privind Codul administrativ, cu modificările şi completările ulterioare,
6. Concluzii și propuneri
      Din analiza efectuată rezultă că documentația de urbanism este completă, întocmită de un elaborator de specialitate și însoțită de avizele prevăzute de lege, iar procedura de informare și consultare a publicului a fost parcursă potrivit metodologiei aplicabile.
    Aprobarea documentaţiei de urbanism “ ACTUALIZARE PLAN URBANISTIC GENERAL ŞI REGULAMENT LOCAL DE URBANISM, COMUNA MĂRCULEŞTI, JUDEŢUL IALOMIŢA “  se propune pentru o perioadă de valabilitate de 10 ani de la data intrării în vigoare a hotărârii, cu posibilitatea prelungirii, o singură dată, în condițiile legii.
      Având în vedere cele de mai sus, considerăm că documentaţia de urbanism întruneşte condiţiile necesare pentru a fi promovată spre analizare, dezbatere şi decizie şi poate fi aprobată de către Consiliul local al comunei Mărculeşti.

